
	Siūlau papildyti projekto Nr. XP-2905(2) III skyriaus pirmąjį skirsnį „Mokslo ir studijų politikos formavimas ir įgyvendinimas“  12 straipsnio 2 dalį  po žodžių „kitos ministerijos“ įrašyti žodžius „Lietuvos mokslų akademija“ ir šią dalį išdėstyti taip:
„2. Valstybės mokslo ir studijų politiką pagal šiame ir kituose įstatymuose bei teisės aktuose nustatytą kompetenciją įgyvendina Vyriausybė, Švietimo ir mokslo ministerija ir kitos ministerijos, Lietuvos mokslų  akademija,  Lietuvos mokslo taryba, Lietuvos valstybinis studijų fondas, Studijų kokybės vertinimo centras,  Akademinės etikos ir procedūrų kontrolierius, Vyriausybės ir Švietimo ir mokslo ministerijos įgaliotos institucijos, taip pat kitos institucijos.“


	
	
	
	Papildyti  pirmąjį skirsnį „Mokslo ir studijų politikos formavimas ir įgyvendinimas“ nauju  straipsniu „Lietuvos mokslų akademija“ ir jį  išdėstyti taip:
„Lietuvos mokslų akademija“
	„1. Lietuvos mokslų akademija yra valstybės biudžetinė įstaiga, jungianti žymiausius Lietuvos ir savo veikla su Lietuva susijusius užsienio mokslininkus.
	2. Lietuvos mokslų akademija veikia pagal savo statutą. Statutą ir jo pakeitimus tvirtina Seimas.
	3. Lietuvos mokslų akademijos nariams gali būti mokamos išmokos. Išmokų dydį ir mokėjimo tvarką nustato Vyriausybė.“



	17
	2
	
	Papildyti 17 straipsnio 2 dalį po žodžių „Švietimo ir mokslo ministerija“ įrašyti žodžius „Lietuvos mokslų akademija“ ir šią dalį išdėstyti taip:
„Studijų kokybės vertinimo centro kolegialus valdymo organas yra Studijų kokybės vertinimo centro taryba, sudaroma 5 metams iš 9-12 narių, kuriuos siūlo Švietimo ir mokslo ministerija, Lietuvos mokslų akademija, Lietuvos mokslo taryba, socialiniai partneriai, studentų atstovybės ir mokslininkų asociacijos. Studijų kokybės vertinimo centro tarybos sudėtį tvirtina švietimo ir mokslo ministras. 

	Papildyti straipsnį nauja dalimi ir ją išdėstyti taip:
„Tas pats asmuo centro tarybos nariu negali būti skiriamas daugiau kaip vieną kadenciją. Tarybos narį gali atšaukti tik jį pateikusi institucija, organizacija.“   

	20 straipsnio 2 dalyje išbraukti trečiąjį, šeštąjį ir septintąjį punktus, ketvirtoje dalyje išbraukti žodžius „ir kitų darbuotojų“, papildyti nauju 11 punktu „ 11)rengia metinę  veiklos ataskaitą ir ją pateikia steigėjui “ ir šią dalį išdėstyti taip:
„20 straipsnis. Valstybinės aukštosios mokyklos taryba
2. Taryba atlieka šias funkcijas:
1) tvirtina aukštosios mokyklos viziją ir misiją, rektoriaus (direktoriaus) pateiktą strateginį veiklos planą; 
2) išklausiusi senato (akademinės tarybos) nuomonę, teikia Seimui tvirtinti universiteto (Vyriausybei – kolegijos) statuto pakeitimus;
3) nustato aukštosios mokyklos lėšų (taip pat lėšų, skirtų vadovų darbo užmokesčiui) ir turto valdymo, naudojimo ir disponavimo jais tvarką, svarsto ir priima svarbiausius su tuo susijusius sprendimus;
4) nustato aukštosios mokyklos rektoriaus (direktoriaus) rinkimų viešo konkurso būdu organizavimo tvarką; renka, skiria į pareigas ir atleidžia iš pareigų aukštosios mokyklos rektorių (direktorių);
5) tvirtina rektoriaus (direktoriaus) pateiktą aukštosios mokyklos metinę pajamų ir išlaidų sąmatą ir šios sąmatos įvykdymo ataskaitą; gali inicijuoti aukštosios mokyklos ūkinės ir finansinės veiklos auditą; 
6) tvirtina rektoriaus (direktoriaus) pateiktą aukštosios mokyklos metinę veiklos ataskaitą, vertina veiklos atitiktį strateginiam planui, pasiektus rezultatus ir jų poveikį;
7) užtikrina aukštosios mokyklos atskaitingumą ir ryšį su visuomene ir steigėjais, kasmet informuoja visuomenę apie aukštosios mokyklos strateginio veiklos plano vykdymo rezultatus; 
8) rūpinasi parama  aukštajai mokyklai;
9) išklausiusi senato (akademinės tarybos) nuomonę, tvirtina aukštosios mokyklos reorganizavimo arba likvidavimo planus ir teikia juos Seimui (Vyriausybei);
10) atlieka kitas teisės aktuose ir aukštosios mokyklos statute nustatytas funkcijas;
11) rengia metinę  veiklos ataskaitą ir ją pateikia steigėjui.

	20 straipsnio 3 dalį išdėstyti taip:  
„3. Taryba sudaroma iš 11 narių. Aukštosios mokyklos statuto nustatyta tvarka du tarybos narius skiria studentų atstovybė, jeigu jos nėra – visuotinis studentų susirinkimas (konferencija);  tris narius – dėstytojai, mokslo darbuotojai, profesinė sąjunga; vieną – administracija ir kiti darbuotojai. Kitus penkis narius siūlo juridiniai asmenys iš asmenų, nepriklausančių aukštosios mokyklos personalui ir studentams, – šiuos tarybos narius paskiria ir atšaukia švietimo ir mokslo ministras išklausęs aukštosios mokyklos tarybos nuomonę. Tarybos sudėtį viešai skelbia švietimo ir mokslo ministras.“

Papildyti 20 straipsnio 4 dalį po žodžių „ iš eilės“ įrašyti žodžiuis „Tarybos nariu negali būti Lietuvos Respublikos Prezidentas, Lietuvos Respublikos Seimo narys, Lietuvos Respublikos Vyriausybės narys ir politinio (asmeninio) pasitikėjimo valstybės tarnautojas,  kitos aukštosios mokyklos darbuotojas“ ir šią dalį išdėstyti taip:
„4. Tarybos nariu gali būti nepriekaištingos reputacijos asmuo, turintis darbo patirties švietimo, mokslo, kultūros ar verslo srityje (šis reikalavimas netaikomas studentų atstovui) ir žinių bei gebėjimų, padedančių siekti aukštosios mokyklos tikslų ir įgyvendinti aukštosios mokyklos misiją. Tarybos nariu tas pats asmuo gali būti ne ilgiau kaip dvi tarybos kadencijas iš eilės. Tarybos nariu negali būti Lietuvos Respublikos Prezidentas, Lietuvos Respublikos Seimo narys, Lietuvos Respublikos Vyriausybės narys ir politinio (asmeninio) pasitikėjimo valstybės tarnautojas,  kitos aukštosios mokyklos darbuotojas “.

	Siūlau 20 straipsnio 5 dalyje vietoj skaičiaus „4“ įrašyti skaičių „5“ ir šią dalį išdėstyti taip:
„5. Tarybos nario kadencija – 5 metai. Ne vėliau kaip prieš mėnesį iki tarybos nario kadencijos  pabaigos švietimo ir mokslo  ministras  paskelbia  naujos tarybos sudėtį.“

	Papildyti šį  straipsnį nauja 14 dalimi ir ją išdėstyti taip:
„14. Valstybinės aukštosios mokyklos  tarybos  pirmininkas  kasmet atsiskaito steigėjui už tarybos veiklą.“

	Papildyti 21 straipsnio  2 dalį naujais punktais: 
„1) svarsto ir tvirtina rektoriaus teikiamus aukštosios mokyklos struktūrinių pertvarkymų planus;
2) nustato aukštosios mokyklos darbuotojų parinkimo ir vertinimo principus;
3) nustato studijų kainą ir įmokų, tiesiogiai nesusijusių su studijų programos įgyvendinimu, dydžius.“

	Papildyti 21 straipsnio 3 dalies 1 punktą po žodžio „studijų“įrašyti žodžius „ mokslinių tyrimų ir eksperimentinės (socialinės, kultūrinės) plėtros“ , išbraukti žodelį „ir“ po žodžio „programas“ bei išbraukti žodžius „ir kolegijos mokslo taikomosios ir meno veiklos kokybę ir lygį“ ir šį punktą  išdėstyti taip: 
„1) tvirtina  studijų, mokslinių  tyrimų ir eksperimentinės (socialinės, kultūrinės) plėtros programas ir teikia direktoriui siūlymus dėl šių programų finansavimo ir dėl kolegijos struktūros pertvarkos, reikalingos toms programoms įgyvendinti, vertina atliktų tyrimų rezultatus;“

	Siūlau 21 straipsnio  5 dalyje po žodžių „Profesoriaus pareigas  einantys dėstytojai  turi sudaryti ne mažiau kaip 20 procentų senato“ išbraukti žodžius „akademinės tarybos“ ir šią dalį išdėstyti taip:
„5. Senato (akademinės tarybos) nariais gali būti universiteto (kolegijos) akademinės bendruomenės nariai, taip pat kitų mokslo ir studijų institucijų mokslininkai, dėstytojai ir pripažinti menininkai. Studentų skiriami atstovai turi sudaryti ne mažiau kaip 20 procentų senato (akademinės tarybos) narių. Studentų  atstovus į senatą (akademinę tarybą)  skiria studentų atstovybė, o jeigu jos nėra, visuotinis studentų susirinkimas (konferencija). Profesoriaus pareigas einantys dėstytojai turi sudaryti ne mažiau kaip 20 procentų senato  narių. Docento pareigas einantys dėstytojai turi sudaryti ne mažiau kaip 20 procentų senato narių. Senato (akademinės tarybos) nariai pagal pareigas sudaro ne daugiau kaip 10 procentų senato (akademinės tarybos) narių. Aukštosios mokyklos rektorius (direktorius) yra senato (akademinės tarybos) narys pagal pareigas.

	22 straipsnio 8 dalyje vietoj skaičiaus „4“ įrašyti skaičių „5“ abiejuose sakiniuose ir šią dalį išdėstyti taip:
„8. Rektoriaus (direktoriaus) kadencija – 5 metai. Tas pats asmuo aukštosios mokyklos  rektoriumi (direktoriumi) gali būti renkamas ne daugiau kaip dviem  kadencijoms iš eilės ir ne anksčiau kaip po 5 metų nuo antros kadencijos pabaigos.

	Siūlau  47 straipsnio  „Studijų metai, formos ir studijų programos apimtis“  1 dalyje po žodžio „mėnesio“ įrašyti žodį „nepertraukiamos“ ir šią dalį išdėstyti taip:
 „1.Vasaros metu studentams turi būti skiriamos ne trumpesnės kaip vieno mėnesio nepertraukiamos atostogos.“

	Šio straipsnio 3 dalį išdėstyti taip:
„3. Pakopų aprašus ir studijų krypčių ar jų grupių aprašus (bendruosius ir specialiuosius reikalavimus bei gaires) pirmajai ir antrajai pakopoms  bei vientisosioms studijoms tvirtina Švietimo ir mokslo ministerija.“


	58
	3
	
	Siūlau 58 straipsnio 3 dalį  po žodžių „pripažintas menininkas“ papildyti žodžiais „Akademinės tarybos pritarimu į docento pareigas kolegijoje ne ilgiau kaip vienai kadencijai gali būti priimamas asmuo, turintis didelę praktinę patirtį dėstomojo dalyko srityje ir magistro kvalifikacinį laipsnį ar jam prilygintą aukštojo mokslo kvalifikaciją“ ir šią dalį išdėstyti taip:
„3. Docento pareigas gali eiti mokslininkas arba pripažintas menininkas. Akademinės tarybos pritarimu Kolegijoje į docento pareigas ne ilgiau kaip vienai kadencijai gali būti priimamas asmuo, turintis didelę praktinę patirtį dėstomojo dalyko srityje ir magistro kvalifikacinį laipsnį ar jam prilygintą aukštojo mokslo kvalifikaciją. Docento pareigas einantis mokslininkas turi dėstyti studentams, vykdyti mokslinius tyrimus ir eksperimentinę (socialinę, kultūrinę) plėtrą, skelbti šios veiklos rezultatus. Docento pareigas einantis pripažintas menininkas turi rengti profesionalius menininkus, dėstyti studentams, dalyvauti meno veikloje.

	Taip pat siūlau 58 straipsnio  4 dalį po žodžių „dirbti metodinį darbą“ įrašyti žodžius „vykdyti konsultacinę ar meninę veiklą“ ir šią dalį išdėstyti taip:
 „4. Lektorius turi dėstyti studentams, dirbti metodinį darbą, vykdyti konsultacinę ar meninę veiklą.“

	Siūlau atsisakyti 6 dalies, kaip perteklinės.

	Siūlau 65 straipsnio 1 dalį  po žodžio „būdu“ įrašyti  žodžiuis „ ne ilgesnei kaip“, po žodžio  „tvarką“ įrašyti žodžius „reikalavimus pretendentams eiti pareigas ir konkurso sąlygas“ ir šią dalį išdėstyti taip:
„1. Į mokslo ir studijų institucijų dėstytojų ir mokslo darbuotojų, išskyrus mokslininkus stažuotojus ir asmenis, nurodytus 61 straipsnyje ir šio straipsnio 4 dalyje, pareigas asmenys priimami viešo konkurso būdu ne ilgesnei kaip 5 metų kadencijai. Konkursų aukštosios mokyklos dėstytojų ir mokslo darbuotojų pareigoms eiti organizavimo tvarką, reikalavimus pretendentams eiti pareigas ir konkurso sąlygas nustato aukštoji mokykla.“

	Išbraukti šioje dalyje žodžius „Geriausiai bendrojo lavinimo mokyklą baigusiųjų eilė sudaroma  pagal Švietimo ir mokslo ministerijos nustatytą tvarką.“ ir šią dalį išdėstyti taip:
„1. Pirmenybė užimti  valstybės finansuojamas studijų vietas pirmosios pakopos ir vientisųjų studijų programose tenka stojantiesiems pagal jų sugebėjimus, kurie nustatomi atsižvelgiant į mokymosi, valstybinių brandos egzaminų ir kitus rezultatus.“

	Po žodžio „užmokesčiui“ įrašyti žodžius „ ir socialiniam draudimui “ ir pirmą punktą  išdėstyti taip:
„1)dėstytojų, mokslo ir kitų su studijomis susijusių  darbuotojų darbo užmokesčiui ir socialiniam draudimui“. 

